**8.A nyelvváltozatok (TÉTEL)**

A nyelv használata nem egységes, egy adott nyelv különféle változatokban él. Például másképp beszélnek a Dunántúlon és az Alföldön, más egy orvos és egy mérnök beszéde, más az írott szöveg a mindennapi megnyilatkozáshoz képest.

A nyelvváltozat nyelvhasználati szokások együttese, amelyek révén az adott nyelvváltozatot beszélők nyelve elkülönül a többi nyelvváltozattól. A nyelvváltozatok összessége a nemzeti nyelv.

* Normatív nyelvváltozatok
* Területi nyelvváltozatok: regiolektusok
* Társadalmi nyelvváltozatok: szociolektusok

***Társadalmi nyelvváltozat***

Az emberek szerepe a társadalomban eltérő, különböző tényezők: életkor, nem, foglalkozás, érdeklődési kör stb… csoportokba szerveződnek az emberek. Ez az oka a csoportnyelvek kialakulásának:

*Szaknyelvek:*

Bizonyos foglalkozásoknak, szakmáknak jellegzetes szókincse/nyelve.

Annyi szaknyelv, ahány szakma.

Legfőbb jellemzője a szakszavak használata, pl.: benzolgyűrű, logaritmus, négyzetgyök

*Gyermeknyelv vagy dajkanyelv:*

A kisgyermek illetve a velük beszélgető felnőttek nyelvhasználata.

Jellemző rá a kicsinyítő képzős szavak használata.

Pl.: anyuci, apuci, fincsi, paci

*Hobbynyelvek:*

Különböző szabadidős tevékenységek nyelvhasználata

Pl.: sport, kártya köréből lehet találni ilyen szavakat

*Ifjúsági nyelv:*

10 éves kortól felnőtt korig jellemző

Sokat merít a szlengből, és jellemzőek a képszerű kifejezések

Pl.: csőbe húz, olajra lép

Igényesebb, választékosabb, mint a szleng

*Argó vagy tolvajnyelv:*

Eredetileg bűnözök titkos nyelve volt, célja bizonyos dolgok eltitkolás, olyan nyelvváltozat kialakítása, amit mások nem értenek meg

Durva, trágár szavak használata jellemző.

Pl.: meló, lóvé, szajré, haver

*Szleng:*

Városi nyelvváltozat, bizalmas, játékos, humoros, gyakran közönséges stílusú szavakról ismerhető fel

Finomítva átveszi az argó elemeit.

A társalgási nyelvben és a tömegtájékoztatásban is megtalálható már, de kívül esik az igényes nyelvhasználat körén.

Célja a köznyelvi stílus élénkítése, variálása. Pl.: rizsa, csaj, sóder, csóró, ciki